A BIZOTTSÁG 186/2005/EK RENDELETE
(2005. február 3.)
annak meghatározásáról, hogy milyen mértékben lehet helyt adni az 1201/2004/EK rendeletben szabályozott vámkontingens keretében, a 80 kilogrammnál nem nagyobb tömegű borjakra vonatkozóan 2005 januárjában benyújtott importtanúsítvány iránti kérelmeknek
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a marha- és borjúhús piacának közös szervezéséről szóló, 1999. május 17-i 1254/1999/EK rendeletre (1),
tekintettel a Bulgáriából és Romániából származó, 80 kilogrammnál nem nagyobb tömegű borjakra vonatkozó vámkontingens megnyitásáról és igazgatásának szabályozásáról (2004. július 1-jétől 2005. június 30-ig) szóló, 2004. június 29-i 1201/2004/EK rendeletre (2) és különösen annak 1. cikke (4) bekezdésére és 4. cikke (2) bekezdésére,
mivel:
(1)
Az 1201/2004/EK rendelet 3. cikkének b) pontja 86 500 darabban meghatározza azon 80 kilogrammnál nem nagyobb tömegű, a 0102 90 05 KN-kód alá eső, Bulgáriából vagy Romániából származó szarvasmarhaféle élő állatok darabszámát, amelyek speciális feltételek mellett importálhatók a 2005. január 1. és március 31. közötti időszakban. A behozatali engedély iránt benyújtott kérelmekben igéyelt mennyiségek olyan mértékűek, hogy lehetőség van a kérelmek maradéktalan teljesítésére.
(2)
Rögzítendők azok a mennysiségek, amelyekre 2005. április 1-jetől az engedélyeket kérelmezni lehet, 178 000 jószág összmennyiségen belül, összhangban az 1201/2004/EK rendelet 1. cikke (4) bekezdésével,
ELFOGADTA EZT A RENDELETET:
1. cikk
1. Minden, az 1201/2004/EK rendelet 3. cikkének (3) bekezdésének megfelelően benyújtott importjogosultság iránti kérelem teljesítésre kerül.
2. Az 1201/2004/EK rendelet 1. cikke (3) bekezdése c) pontjában hivatkozott mennyiség 167 450 jószágra vonatkozik.
2. cikk
Ez a rendelet 2005. február 4-én lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2005. február 3-án.